text: Kan kun holde ferie i fem dage
  07 februar 2015 kl. 16.30
  Handicappede må ikke længere betale en offentligt ansat for at tage med på ferie. Det gør ondt, blandt andet på en 18-årig udviklingshæmmet pige fra Kolding.
  De fleste af os danskere har som minimum tre ugers ferie. Anne Cecilie Kristensen har fem dage.
  Hun er udviklingshæmmet og derfor afhængig af pædagogstøtte, hvis hun skal på ferie. 
  Tidligere har hun været på flere ture og festivaller.
  Men i denne uge måtte personalet på hendes ungdomskollegium give hende beskeden: Du kan holde ferie med en pædagog fem dage i år.
  Det er en følge af nye regler for ledsageordning for handicappede. 
  Tidligere måtte handicappede betale kommunalt ansatte for at gå med ud at spise eller tage med på sommerferie ? det må de ikke mere.
  Nu skal de købe en privat ledsager, som er fremmed for dem.
  Det betyder, at mange handicappede ingen ferie får ? eller meget lidt:
  Hør en kommentar fra det socialdemokratiske folketingsmedlem Karen Klint fra Vejle, der sidder i socialudvalget, i TV SYD Nyhederne.
  